‎ความเดิมในเดอะ เซอร์เคิล
‎ที่รัก ฉันกลับมาแล้ว!
‎ผู้เล่นแปดคนเข้ามา
‎เอาเลย นังหนู!
‎บ้างก็เป็นตัวจริง
‎ว้าว!
‎บ้างก็เป็นตัวปลอม
‎ใครๆ ก็รักคนเป็นพ่อ
‎พวกเขาจะต้องรักเทรเวอร์แน่นอน
‎ไบรอันต์ออกจากเซอร์เคิล
‎ไม่นะ
‎และแลนซ์ เบสส์จากเอ็นซิงก์ วงในตำนาน ‎หรือลิซ่า ผู้ช่วยของเขา ก็เข้ามา
‎รอเล่นเกมไม่ไหวแล้ว!
‎พันธมิตรก่อตัวขึ้น
‎ฉันชอบไอเดีย แฮชแท็กแก๊งเพื่อนสาว นี่จัง
‎- โอ้ พระเจ้า! ‎- แต่ก็วงแตกไปอย่างรวดเร็ว
‎"ผู้เล่นคนในที่คุณไว้ใจน้อยที่สุด…"
‎เซอร์เคิล ข้อความ!
‎ระเบิดลงเร็วมากเลยแม่
‎ว่าไงนะ
‎และการบล็อกที่น่าตกใจ…
‎ห่วยชะมัด
‎ต้องแบบนี้!
‎ทำให้คอร์ทนีย์สามารถเข้าถึง ‎ดิ อินเนอร์ เซอร์เคิล
‎(ผลงานซีรีส์จาก NETFLIX)
‎หลังจากการคุยอันเข้มข้นในห้องแฮงเอาท์
‎เอมิลี่กับโคลอี้ที่เป็นอินฟลูเอนเซอร์ ‎ก็เลือกช่วยริเวอร์ เทรเวอร์และเทริลิช่า
‎เป็นผลให้ต้องเสียซาแวนนาห์ไป
‎ก่อนที่เธอจะออกไป เซอร์เคิลบอกเธอ
‎ให้ไปเยี่ยมผู้เล่นที่เธอคิดว่าสมควรชนะ
‎ซึ่งถือเป็นข่าวดีสำหรับคอร์ทนีย์
‎เพราะหลังจากซาแวนนาห์ไปหาเขา ‎เขาจึงได้สิทธิ์เข้าสู่ดิ อินเนอร์ เซอร์เคิล
‎และที่รักจ๋า ฉันว่าเขาชอบมันด้วย
‎อะไรกันเนี่ย
‎(คอร์ทนีย์)
‎นี่มันจักรวาลไร้ที่ติอะไรยังไงกันจ๊ะ
‎"ขอต้อนรับสู่ดิ อินเนอร์ เซอร์เคิล
‎ที่นี่ คุณจะมีอำนาจยิ่งใหญ่ ‎ในการกำหนดทิศทางเกม"
‎เจ๋งเลย!
‎"จงใช้พลังนี้อย่างฉลาด!"
‎เรื่องนั้นไม่ต้องห่วงหรอก
‎เดี๋ยวจะใช้พลังนี้ลากอีพวกงูพิษ ‎ออกจากสวนหลังบ้านเลย
‎"ในเวลาที่จำกัดนี้ คุณสามารถเข้าใช้
‎ตัวตนใหม่ที่ทรงพลังและเป็นความลับ"
‎เดี๋ยวก่อนนะ
‎"เชิญพบกับโจ๊กเกอร์"
‎(โจ๊กเกอร์)
‎หมายความว่าไงเนี่ย
‎"พรุ่งนี้ ผู้เล่นใหม่สองคน ‎จะเข้าสู่เดอะ เซอร์เคิล"
‎โอเค พร้อมแล้ว!
‎"ในฐานะโจ๊กเกอร์ คุณจะสามารถแชท ‎กับผู้เล่นใหม่ได้ก่อนใคร
‎โดยไม่เผยตัวตนให้รู้"
‎นี่สิน่าตื่นเต้น!
‎นั่นแหละที่เรียกว่าพลังวิเศษในเดอะ เซอร์เคิล
‎ผมคิดว่าพอเป็นโจ๊กเกอร์
‎ผมจะสามารถเกลี้ยกล่อมผู้เล่นใหม่ ‎ว่าใครที่ไว้ใจได้
‎และใครที่ไว้ใจไม่ได้เด็ดขาด
‎ผมจะตรงเข้าเรื่อง
‎และสร้างสายสัมพันธ์และมิตรภาพขึ้นมา
‎เอมิลี่ เทริลิช่า
‎ระวังตัวให้ดีล่ะ!
‎ขอบใจ ซาแวนนาห์
‎หลังจากคืนแห่งดราม่าอันหนักหน่วง ‎ผู้เล่นในเดอะ เซอร์เคิลก็น้อยลงหนึ่งคน
‎ซาแวนนาห์ออกจากเกม ‎แต่ตอนนี้มีโจ๊กเกอร์ในกลุ่มแล้ว
‎และเขาก็อยากเล่นบทบาทนี้เต็มแก่
‎อรุณสวัสดิ์ เซอร์เคิล
‎เอาละนะ!
‎ฉันภาวนากับพระเจ้าว่า ‎เราตัดสินใจถูกต้องเรื่องซาแวนนาห์
‎อีกวันแล้ว ได้เวลาฟาดให้ยับ
‎แบบจริงจังเลย
‎ก่อนที่คอร์ทนีย์ โจ๊กเกอร์คนใหม่ ‎จะเริ่มก่อเรื่องซุกซน
‎ผู้เล่นก็ตื่นมาเจอการทักทาย ‎ตามปกติของเดอะ เซอร์เคิล
‎"นิวส์ฟีดอัปเดตแล้ว"
‎คุณพระ
‎เอาเลย! ไปดูกัน นี่วันใหม่แล้ว เซอร์เคิล!
‎ตายแล้ว!
‎"ซาแวนนาห์ทิ้งข้อความให้เดอะ เซอร์เคิล"
‎อยากรู้จังว่าเธอจะพูดอะไร
‎ผมมีส่วนสำคัญในการส่งซาแวนนาห์ ‎กลับบ้านซะด้วยสิ
‎หวังว่าเธอจะไม่โกรธผมเป็นพิเศษนะ
‎ฉันกำลังหวังว่าอาจมีคำขอโทษฝากถึงฉัน
‎เพื่อทำให้คนอื่นให้โอกาสแฟร์ๆ กับฉันอีกครั้ง
‎เซอร์เคิล เปิดวิดีโอข้อความจากซาแวนนาห์เลย
‎ไง ทุกคน นี่ฉันเอง ซาแวนนาห์
‎อย่างที่เห็นเลย ฉันเป็นตัวจริง
‎เธอเป็นตัวจริง! แม่เจ้า!
‎โอ้ ว้าว!
‎ฉันมาที่นี่ด้วยความตั้งใจจะเล่นเกม ‎อย่างยุติธรรมและซื่อตรง
‎และคิดว่าฉันก็ทำตามนั้น ‎แต่อาจจะซื่อตรงเกินไปมั้ง
‎นั่นแหละแม่สาวที่ผมไว้ใจ
‎ฉันใจสลายมากที่ต้องไปจากเดอะ เซอร์เคิล
‎แต่โชคร้ายที่งูพิษตัวจริง
‎ไม่ได้ถูกตัดออกจากเกม
‎ที่จริงฉันกล้าพูดเลยว่ามีงูหลายตัวด้วย
‎มีงูหลายตัว…
‎และถ้ามีคนบอกว่าพวกเขาจะคอยระวังหลังให้
‎เป็นฉันจะไม่เชื่อ
‎คุณพระ!
‎ฉันชอบช่วงเวลาที่ได้อยู่ในเดอะ เซอร์เคิล
‎และก็เศร้ามากที่เวลาของฉันถูกตัดจนกุด
‎ไม่ยุติธรรมเลย
‎ขอให้ชายหรือหญิงที่เหมาะสมที่สุดเป็นผู้ชนะ
‎รู้สึกขยะแขยงมากอะ
‎เธอเป็นผู้เล่นที่น่าสะพรึงกลัว
‎ถ้าเธอไม่ตีกับเทริลิช่า
‎เธออาจอยู่จนจบและชนะรายการนี้ได้เลย
‎พระเจ้า นี่มันบ้าไปแล้ว!
‎ตอนนี้มันเครียดสุดๆ อยากให้เธอบอกชื่อมาเลย!
‎ซาแวนนาห์ โคลอี้กับผมแชทกัน
‎และโคลอี้กับผมต่างพูดว่าจะคอยช่วยเธอ
‎แต่มันก็เป็นแบบนี้แหละ ซาแวนนาห์
‎เอมิลี่กับเทริลิช่ารู้ตัวว่าทำอะไรลงไป
‎พวกนั้นรู้ตัวว่าทำอะไร
‎ให้ตายสิ เธอพูดจริงเหรอนั่น
‎ช่างหัวมัน ก้าวต่อไปได้แล้ว!
‎เซอร์เคิล มาไปที่เซอร์เคิล แชทที
‎ทุกคนจะต้องมองฉันกับเอมิลี่เป็นงูแน่ๆ
‎ทั้งที่เราแค่ทำหน้าที่ของเรา ‎ในฐานะอินฟลูเอนเซอร์
‎ฉันเลยต้องไปประจบประแจงคนเลย
‎ฉันจะให้ทุกคนพูดก่อนแล้วค่อยพูดอะไร
‎แค่อยากเห็นว่าทุกคนคิดยังไงกัน
‎เซอร์เคิล ข้อความ "ใจสลายที่เห็น ‎ซาแวนนาห์ เพื่อนฉันต้องไป
‎แต่ก็เหมือนเคย ขอบคุณมากสาวๆ ‎ที่ให้ฉันอยู่ในเกมต่อ"
‎"ใจสลายที่เห็นเพื่อนฉันต้องไป"
‎ทางนี้คือดีใจจนเนื้อเต้น
‎อยากรู้จังว่ามีใครจะยอมบอกไหม ‎ว่าซาแวนนาห์ไปหา
‎ผมคิดว่าผู้เล่นคนอื่นคงกำลังพยายามคิดว่า
‎ซาแวนนาห์ไปหาใคร
‎แต่แบบนั้นพวกเขาก็จะรู้
‎ว่าผมอาจจะรู้ทุกอย่างที่ซาแวนนาห์รู้
‎นั่นจะทำให้ผมเป็นเป้าที่ใหญ่กว่าเดิม
‎"มีใครได้เจอเธอเมื่อคืนไหม ‎น่าเสียดายที่ฉันถูกเทอีกแล้ว"
‎ผมจะไม่บอกใครทั้งนั้น
‎จริงเหรอ คอร์ทนีย์ จริงเหรอ
‎หรือว่าเธอไปหานาย ‎และที่เธอพูดมันหมายถึงนายล่ะ
‎อยากรู้จริงๆ ว่าเอมิลี่จะพูดอะไร
‎เพราะผมรู้มาว่านางพูดต่อหน้าซาแวนนาห์ว่า
‎นางจะไม่บล็อกเธอ แล้วนางก็ทำ
‎เซอร์เคิล ข้อความ
‎"ดีจังที่ได้เห็นว่าซาแวนนาห์เป็นสาวสวย ‎สุดเจ๋งแบบที่เธอบอกว่าตัวเองเป็น
‎อยากเจอเธอในชีวิตจริงเลย"
‎"แต่ก็นั่นแหละ ฉันยังพอใจ ‎กับการตัดสินใจของเรา
‎เพราะฉันคงปวดใจยิ่งกว่านี้ ‎ถ้าเป็นพวกนายสักคนแทนที่จะเป็นเธอ
‎หัวใจสีแดง แฮชแท็กครอบครัวเซอร์เคิล"
‎เอมิลี่ ซึ้งจนฉันปวดตับเลย
‎เอมิลี่กำลังบอกว่าเธอไม่ใช่คนตัดสินใจ
‎เซอร์เคิล ข้อความ "หลังได้ดูวิดีโอนั้น ‎ฉันไม่รู้จะพูดอะไรเลย
‎ตอนนั้นฉันกับเอมิลี่คิดว่า ‎นี่คือการตัดสินใจที่ถูกต้อง
‎ฉันดีใจจริงๆ ที่พวกเรายังอยู่ที่นี่เช้านี้
‎อีโมจิหัวใจ" ส่ง
‎โคลอี้ส่งข้อความมาดีมาก
‎เธอกำลังบอกว่าเราตัดสินใจร่วมกัน ‎ขอบคุณพระเจ้า
‎ข้อความ "ใช่เลย ฉันก็อยากให้เธอมาหา
‎เพราะถือว่าเธอเป็นน้องสาวเลยนะ
‎และคงดีมากถ้าได้พบกันจริงๆ
‎แฮชแท็กเธอไปหาใครล่ะ" ส่ง
‎ผมคิดว่าเธออาจไปหาเทรเวอร์ละ
‎ถ้าเขาไม่ยอมเปิดปาก งั้นใครจะรู้
‎อยากให้นางไปหาเทริลิช่าจัง
‎แต่นางเรียกเธอว่างูพิษ ‎คนไม่รักก็คือไม่รักอะเนอะ
‎เซอร์เคิล ข้อความ
‎"สาวๆ ผมคิดว่าหน้าที่เมื่อคืนของพวกคุณ ‎มันโหดหินมากเลย
‎และคำพูดที่พวกคุณพูดถึงเธอ ‎ตอนบล็อกก็จับใจมาก
‎ผมสงสัยเหมือนกันว่าเธอไปหาใคร"
‎แล้วก็ใส่อีโมจินักสืบถือแว่นขยายด้วยนะ
‎ส่งเลย!
‎ขอบคุณ แลนซ์ ที่ถามเรื่องที่ฉันอยากรู้
‎เพราะเธอไม่ได้มาหาฉัน ฉันเลยอยากรู้ ‎แต่ไม่มีใครตอบสักคน
‎แต่พูดตามตรงนะว่าถ้าเธอมาหาฉัน ‎ฉันก็ไม่บอกเหมือนกัน
‎ข้อความ
‎"เอมิลี่กับโคลอี้ ขอบคุณมากที่ช่วยฉันไว้เมื่อคืน
‎ฉันดีใจที่ยังได้อยู่ต่อ
‎ฉันตั้งตารอให้ทุกคนได้เห็น" ตัวพิมพ์ใหญ่ ‎"ตัวตนที่แท้จริงของฉัน"
‎ส่ง
‎ฟังแล้วเกือบเหมือนเธอบอกว่า ‎ตัวเองเป็นตัวปลอมเลย
‎น่าสนใจแฮะ
‎ทำไมเธอถึงคิดว่าต้องพิมพ์ ‎"ตัวตนที่แท้จริง" เป็นตัวใหญ่ล่ะ
‎ไม่ละ โทษที ฉันไม่เชื่อเธอหรอก
‎สาวจ๋า กลิ่นตัวปลอมหึ่งเลย
‎ข้อความ "จากนี้ไปมันจะเป็นแบบนี้เหรอ
‎เราจะไม่มีวันได้รู้ว่าใครไปเจอใครเหรอ"
‎ขออีโมจิจมูกยาวแบบคนโกหกด้วยนะ
‎"แฮชแท็กอยากเผือก ฮ่าๆ" ส่ง
‎ริเวอร์ นายไม่ต้องรู้ทุกเรื่องของฉันก็ได้ ‎ห่วงแต่เรื่องตัวเองเถอะ!
‎เซอร์เคิล ข้อความ
‎"ก่อนอื่น ฉันขอโทษด้วย ‎ที่มีส่วนปล่อยพลังงานลบออกมา
‎ระหว่างเกมพูดจริงหรือรับคำท้า
‎เพราะฉันอดทนไม่อยู่เวลาเห็นคน ‎มากล่าวหาตัวตนและความซื่อสัตย์ของฉัน
‎ทั้งที่ฉันไม่ได้เป็นแบบนั้น"
‎ส่ง
‎ใช่ แต่เธอเปิดศึกก่อนไง
‎ข้อความ "ฉันอยากรักษาพลังงาน ‎และบรรยากาศดีๆ ต่อไป
‎วิดีโอข้อความที่มีทั้งการป้ายสี ทั้งดราม่า ‎และพลังงานลบที่เรียกคนอื่นว่า 'งูพิษ'
‎คือตัวตนของนางที่ฉันได้เห็น ‎ตอนเข้าห้องแชทอินฟลูเอนเซอร์กัน
‎ฉันขอบอกเลยว่านางไม่ได้มาหาฉัน
‎และหวังว่าทุกคนจะให้โอกาสฉันอย่างยุติธรรม"
‎ส่ง
‎ฉันรู้จุดประสงค์ของเธอหมดแล้วย่ะ
‎กลิ่นตัวปลอม การจิกกันลับหลัง ‎และการป้ายสีต่างๆ นานา
‎นี่ยังไม่ถึงมื้อเที่ยงเลยนะ ให้ตาย ‎เดอะ เซอร์เคิลนี่ไปเร็วจริงๆ
‎พูดถึงเรื่องนั้น
‎ใช่เลยค่ะ ไม่ใช่หนึ่ง แต่เป็นผู้เล่นใหม่ถึงสองคน
‎และทั้งคู่ก็กำลังมาเพื่ออ้างสิทธิ์ในเกม
‎แต่ก่อนอื่น พวกเขาต้องเดินเก๊กสวยๆ ‎บนทางเดินของเซอร์เคิลก่อนนะ
‎บ้าไปแล้ว!
‎ขอต้อนรับสู่เดอะ เซอร์เคิล
‎ที่นี่อย่างแจ่ม!
‎เหมือนผมซื้อเสื้อนี่มาจากร้านแก๊ปของเด็กไหม
‎รู้สึกเหมือนจะทำเสื้อปริเลย ช่างเถอะ
‎หวัดดี เป็นไงบ้างครับ ทุกคน ‎ผมชื่อมิตเชลล์
‎อายุ 22 ปี เกิดและโตที่คอนโชฮอคเกน ‎เพนซิลเวเนีย
‎เดอะ เซอร์เคิลเป็นปัญหาครอบครัวของผมเลย
‎แทมมี่ แม่ผมกับเอ็ดดี้ พี่ชาย มาออกซีซั่นแรก
‎พวกเขาทำให้นามสกุลเราแปดเปื้อนที่นี่ ‎น่าอายกันสุดๆ
‎ผมรักแม่กับพี่มากนะ ‎แต่ทั้งคู่ขาดทักษะการเข้าสังคม
‎แล้วมันก็ดันเป็นหัวใจหลักของเกม!
‎ผมคิดว่าการเป็นตัวเองร้อยเปอร์เซ็นต์ ‎ต้องใช้ได้ผลแน่
‎มันได้ผลในด้านอื่นๆ ในชีวิตผมมาแล้ว
‎ผมเจ้าชู้ไหมเหรอ
‎ครับ ผมเข้าได้ดีกับพวกสาวๆ
‎แต่ไม่รู้จะพูดเรื่องนี้ยังไงดี
‎คงต้องทิ้งระเบิดเลยแล้วกัน ผมยังซิงอยู่อะ
‎ผมไม่นอนกับสาวๆ แบบเนื้อแนบเนื้อ
‎ผมจะทำแบบนั้นตอนเจอคนที่ใช่ ‎และคำอธิบายง่ายๆ ก็คือผมยังไม่เจอ
‎ผมมาที่นี่เพื่อแก้ไขสิ่งที่แม่กับพี่ทำพลาด
‎และเอารางวัลกลับบ้าน
‎ใช่ไหม เงินไง!
‎(มิตเชลล์)
‎เซอร์เคิล เปิดรูปใหญ่ที่เป็นสีขาวดำหน่อย
‎ถ่ายได้เท่ระเบิด
‎นั่นเป็นรูปที่ผมอาจอัปลงไอจี
‎แต่คิดว่าไม่ใช้รูปนั้นดีกว่า
‎นี่เป็นรูปที่พวกผู้ชายเห็นแล้วเกลียด
‎และคิดว่าผมเป็นพวกขี้อวด เอะอะถอด ไม่ดีกว่า
‎รูปนี้ไม่ทำให้เราชนะใจคนแน่
‎เซอร์เคิล เปิดรูปในยิมที่สวมเสื้อสีเทาหน่อย
‎เห็นไหม รูปนี้เข้าเกณฑ์หลายอย่างเลย
‎มันยังบอกด้วยว่า "ผมชอบเข้ายิมนะ
‎ผมดูแลตัวเอง"
‎แต่มันยังบอกด้วยว่า
‎"หวัดดี ผมเข้าถึงง่ายนะ
‎ผมมีความสุข แล้วก็เป็นคนอารมณ์ดี"
‎ใช่เลย รูปนี้มาวิน ‎เซอร์เคิล ตั้งรูปนี้เป็นรูปโปรไฟล์เลย
‎ที่รักจ๊ะ รูปนี้บอกอะไรเยอะเลยละ ‎มาปล่อยมิตเชลล์ไว้แบบนี้ก่อน
‎เพราะผู้เล่นคนถัดไปมาถึงแล้ว ‎และนางก็ไม่ใช่พวกเงียบๆ เช่นกัน
‎ขอเสียงหน่อย!
‎แม่มาแล้ว มาแล้วจ้า
‎เลิศสะแมนแตน มีอะไรใส่มาเลย ‎เยส เบบี๋ แจ่มมากจ้า
‎ฉันเข้ามาแล้ว ได้สนุกแน่!
‎ลุยเลยอีสาวดัลลัส!
‎อะไรยังไงคะ ฉันชื่อแคท
‎อายุ 27 ปี เป็นนักวอลเลย์บอลมืออาชีพ
‎ฉันคิดว่าตอนคนเจอฉันครั้งแรก ‎ฉันจะน่ากลัวมากเลย
‎พอสวมส้นสูง ฉันสูงหกฟุตเจ็ดนิ้วได้
‎พอคนเจอฉันครั้งแรก ‎ก็เลยแบบ "แม่เจ้า! ตัวใหญ่จัง!"
‎แต่พอฉันเปิดปากพูด ‎เป็นรอยยิ้มต่างหากที่สวยประหาร
‎พวกเขาจะแบบใจอ่อนยวบยาบ
‎วอลเลย์บอลทำให้ฉันได้รับโอกาสมากมาย
‎พอจบม.ปลาย ฉันเป็นเด็กฝึก ‎เบอร์สองของประเทศ
‎ฉันเคยชนะแชมป์ระดับประเทศ ‎ร่วมทีมออลล์อเมริกันสามหน
‎ฉันเล่นวอลเลย์บอลอาชีพมาห้าปีแล้ว
‎ฉันจะเป็นตัวเองในเดอะ เซอร์เคิล
‎เพราะฉันเจอการเหมารวมเรื่อง ‎เป็นผู้หญิงแอฟริกันผิวสีมาตลอด
‎ฉันอยากทำให้ทั้งโลกเห็นว่า ‎"เราอ่อนเยาว์ งดงาม สดใส
‎และเราก็เสียงดังฟังชัด ฉลาด ‎ตลก เข้ากับคนง่าย"
‎ฉันจะทำให้โลกเห็นว่าฉันเป็นใคร
‎กลยุทธ์ในเดอะ เซอร์เคิลของฉัน ‎คือสุมไฟเข้าไว้ค่ะ
‎ถ้ามีใครตีกัน ก็ให้ใส่อารมณ์ไปอีก ‎เอาให้แค้นกันไปเลย
‎ส่วนฉันจะนั่งราดน้ำมันให้
‎ฉันเกิดมาเพื่อเป็นผู้ชนะ
‎เกิดมาเพื่อแข่งขัน และฉันจะชนะเต็มสิบไม่มีหัก
‎มาเลย!
‎โทษที คึกไปหน่อย
‎(แคท)
‎เซอร์เคิล ขอดูรูปกลางด้านบนหน่อย
‎นี่แหละเคบี
‎เซอร์เคิล ตั้งรูปนี้เป็นรูปโปรไฟล์เลย
‎เกี่ยวกับตัวฉัน เขียนอะไรดีล่ะ
‎เอาเป็น "สาวตัวใหญ่ใจดีที่มีสำเนียงใต้ จุด"
‎น่ารักแฮะ
‎ฟังแบ๊วๆ น่ารักดี โอเค
‎"อาชีพนักกีฬาไม่ใช่ตัวตนของฉัน ‎แต่เป็นงานที่ฉันทำ"
‎ขออีโมจิปิ๊งๆ ด้วย ที่มันมีสามอันน่ะ
‎แล้วใส่ไปด้วยว่า "ถ้าคุณไม่รู้สึกสนุก
‎ก็เพราะฉันไม่ได้อยู่ด้วย"
‎ฉันจะใส่สถานภาพเป็น "ซับซ้อน"
‎ฉันโสดในชีวิตจริง ‎แต่ฉันว่า "ซับซ้อน" เหมาะกว่า
‎เพราะมันคิดได้ทั้งสองทาง
‎ชอบแฮะ ฉันพอใจแล้ว
‎เซอร์เคิล ทำนี่เป็นโปรไฟล์ของฉันเลย
‎น่ารักอะ สาว! น่ารักเลย
‎ฉันดื่มซะแล้ว นี่ยังไม่เที่ยงเลย
‎ให้ตาย เธอตัวสูงจริงๆ ‎นั่นมันแชมเปญขวดใหญ่เลยนะ
‎ระหว่างที่เด็กใหม่กำลังเกลาโปรไฟล์
‎ผู้เล่นคนอื่นๆ ก็กำลังพักผ่อนตามอัธยาศัย
‎ให้ตาย เลือกคำได้คล้องจองมาก ‎เลิศเลอเพอร์เฟกต์
‎ปาอ้อมหลังเข้าเป้าไปเต็มๆ!
‎สีนู้ด นู้ดหรือนู้ดดี
‎ฉันทำลิปสติกหัก!
‎คุณไม่อยากเห็นแบบนี้แน่
‎จิ๊กซอว์นี่ไม่ใช่เล่นๆ เลย
‎แลนซ์ เบสส์แห่งฮอลลีวูดค่ะ ทุกคน
‎ถึงฉันจะชอบดูผู้ชายพับเสื้อผ้าตัวเองแค่ไหน
‎เดอะ เซอร์เคิลก็มีแผนอื่นสำหรับคอร์ทนีย์
‎แจ้งเตือน!
‎ก็ได้ ลุยเลย
‎"ได้เวลาทำภารกิจแรกของคุณ ‎ในฐานะโจ๊กเกอร์แล้ว"
‎พร้อมสุดๆ นะบอกเลย
‎"ไปที่ดิ อินเนอร์ เซอร์เคิลตอนนี้"
‎เรื่องนี้ไม่ต้องให้บอกซ้ำสอง
‎ได้เวลาเล่นเกมแล้ว ลุยเลย
‎ระหว่างที่คอร์ทนีย์ไปดิ อินเนอร์ เซอร์เคิล
‎แคทกับมิตเชลล์ ผู้เล่นใหม่ของเรา ‎ก็กำลังแอบส่องเพื่อนบ้าน
‎ก็ว่าไม่ได้!
‎เซอร์เคิล พาไปที่โปรไฟล์ผู้เล่นหน่อย
‎พระเจ้า ดูเพื่อนๆ ฉันสิ ดู…
‎อย่ามาหลอกกันนะ แลนซ์
‎ไม่มีทาง!
‎แน่นอนว่าเป็นแลนซ์
‎ดูสิ มีกล่องไฟเขียนว่า "ฉันคือแลนซ์" ด้วย
‎เซอร์เคิล เปิดโปรไฟล์ของแลนซ์เลย
‎แลนซ์ อายุ 41 เหรอ
‎ไม่มีทาง เขาดูเด็กมากเลย
‎เป็นผู้ให้ความบันเทิงจากแอลเอ โอเค
‎ไม่ใช่เขาแน่นอน แบบชัวร์ป้าบ ‎ฉันเป็นแฟนพันธุ์แท้เอ็นซิงก์นะยะ
‎เซอร์เคิล พาเข้าไปดูโปรไฟล์เอมิลี่หน่อย
‎แม่เจ้า!
‎มาที่นี่เพื่อหาความสนุก ‎และหวังว่าจะได้อยู่ไปนานๆ"
‎- ผู้ชายแน่นอน ‎- ว้าว เธอเก่งแฮะ
‎เธอเตะตาผมที่สุด เธอแจ่มมากครับ
‎เธอแจ่มจริงๆ แหละ มิตเชลล์ ‎เพียงแต่เธอไม่ได้อยู่ที่นี่
‎ฉันแนะนำนักฟิสิกส์ดาราศาสตร์หนุ่ม ‎สูงหกฟุตหกนิ้วให้แทนได้ไหม
‎เซอร์เคิล เปิดโปรไฟล์โคลอี้ที
‎มาจากเอสเซ็กซ์ ผมรู้จักสาวประเภทนี้
‎"และรักในพลังเพื่อนสาว"
‎นี่ทำฉันงงสุดๆ เลย
‎เธอเคยออกรายการนั้น ฉันเคยดู ‎ฉันสงสัยหน่อยๆ แฮะ
‎เซอร์เคิล เปิดโปรไฟล์ริเวอร์หน่อย
‎ให้ตาย ริเวอร์ผมดกเป็นบ้า
‎ริเวอร์เป็นตัวจริงแน่ ‎ไม่มีทางเป็นตัวปลอมแน่นอน
‎ฉันเป็นคนมีญาณนะ
‎และไม่มีอะไรกำลังกระซิบ ‎บอกว่าเขาเป็นตัวปลอมเลย
‎จับตัวปลอมได้สองในสี่คน ‎ก็ถือว่าไม่แย่เท่าไรสำหรับวันแรก
‎เซอร์เคิล เปิดโปรไฟล์เทริลิช่าที
‎ดัลลัส เท็กซัส โอเคเลยจ้า อีสาวดัลลัส
‎"ปริญญาสองใบแด่ความรัก ‎ในวิทยาศาสตร์และคณิตศาสตร์" เจ๋ง
‎ชอบจังที่เธอเลือกรูปตอนกำลังยิ้ม
‎เดินเกมได้ทรงพลัง!
‎คุณห้ามใจไม่ให้ชอบเทริลิช่าไม่ได้ ‎ทั้งที่เธอแค่ส่งยิ้มมาเฉยๆ
‎สาวจ๋า เธอเลยจ้ะ
‎เราเป็นเพื่อนกันได้ สองหัวดีกว่าหัวเดียว
‎เอาประโยคนั้นทำแม่เหล็กติดตู้เย็นได้เลย
‎เซอร์เคิล พาไปดูโปรไฟล์ของเทรเวอร์ที
‎เขามีลูกแล้วเหรอ
‎ฉันคิดว่าเป็นเพื่อนกับเขาได้แน่นอน
‎ฉันเข้าได้ดีกับผู้ชายที่มีลูก พวกเขายอดเยี่ยม
‎เขาดูเหมือนพ่อหนุ่มที่จริงใจดี
‎ใครมันจะแหลเรื่องพรรค์นี้
‎ไม่รู้สิ อาจเป็นคนที่อยากได้เงินหนึ่งแสนมั้ง
‎เซอร์เคิล เปิดโปรไฟล์คอร์ทนีย์ให้ที
‎คอร์ทนีย์ดูเป็นคนเจ๋งดี
‎เขาดูเหมือนคนที่มีอะไรหลายมุมหลายด้าน
‎แบบว่าทั้งผิวสี ภูมิใจกับสิ่งที่เป็น
‎รักครอบครัว ชอบหาเพื่อนใหม่
‎"แฮชแท็กเมื่อสงสัยเต้นทเวิร์กเข้าไว้"
‎คอร์ทนีย์ดูเป็นตัวของตัวเองดีนะ
‎ผมชอบทุกคนเลย
‎ผมชอบเอมิลี่เป็นพิเศษ เพราะเธอเป็นคนสวย
‎คอร์ทนีย์ดูคลุมเครือ ฉันไม่แน่ใจเรื่องคอร์ทนีย์
‎โคลอี้ แลนซ์กับเอมิลี่อยู่ในเรดาร์ตัวปลอมของฉัน
‎ผมรักแลนซ์นะ
‎เขาหงายการ์ดถูกต้องหมดเลย
‎แต่มีบางอย่างบอกผมว่าคุณอาจแต่งเรื่องขึ้น
‎แน่นอนเลย
‎ผู้เล่นใหม่พวกนี้เก่งแฮะ ‎ระวังตัวไว้ละ พวกตัวปลอม
‎ระหว่างนั้นก็ได้เวลาคอร์ทนีย์ ‎ใช้อำนาจของโจ๊กเกอร์ลับแล้ว
‎"ขอต้อนรับกลับสู่ดิ อินเนอร์ เซอร์เคิล"
‎เป็นการต้อนรับที่อบอุ่นดีจริงๆ
‎"เชิญดูโปรไฟล์ของผู้เล่นคนใหม่ได้"
‎มิตเชลล์ น่าสนใจ
‎มันไม่ได้บอกว่าเขาคบใครอยู่หรือเปล่า
‎หวังว่าเขาจะมีแฟนแล้วนะ
‎เพราะเป้าหมายหลักของผม ‎คือการบอกข้อมูลว่าสาวๆ…
‎ไว้ใจไม่ได้ทั้งนั้น
‎เซอร์เคิล พาไปโปรไฟล์ผู้เล่นใหม่คนต่อไปเลย
‎เรามีคุณนายแคทละ แคทฟันสวยแฮะ
‎ผมต้องส่งสารให้แคทรู้ว่าเธอไว้ใจเทริลิช่าไม่ได้
‎พวกเธอมาจากเท็กซัส
‎เพราะแบบนั้นแคทอาจอยาก ‎สานสัมพันธ์กับนางทันที
‎ที่ฉันทำแบบนี้เพราะไม่อยาก ‎ให้เธอถูกฉกโอกาสไป
‎ก่อนจะทันได้รื้อเอาลูกวอลเลย์บอลออกมานะยะ
‎ผมต้องเดินเกมนี้ให้ฉลาด ‎ต้องเล่นอย่างมีไหวพริบ
‎โจ๊กเกอร์ลับของเรากำลังรอคอยจังหวะแล้ว
‎โชคดีนะ เด็กใหม่ โชคดี ชาวเซอร์เคิล! ‎ตอนนี้ได้เวลาแนะนำตัวกันแล้ว
‎ให้ตาย เรามีแจ้งเตือน!
‎ไม่เอาน่า อะไรล่ะเนี่ย
‎"แคท คุณเป็นหนึ่งในสองผู้เล่นใหม่" ว่าไงนะ
‎โอเค แปลว่าเรามีกันสองคน
‎เหมือนเป็นพันธมิตรกันทันทีเลย
‎เราเป็นเด็กใหม่ มาเป็นเพื่อนกันเลยเถอะ ‎ชอบแบบนี้จัง
‎"เชิญคุณแชทกับผู้เล่นใหม่อีกคนได้" เอาเลย!
‎ฉันมีเพื่อนแล้ว โอเค
‎เซอร์เคิล ช่วยเปิดแชทกับผู้เล่นใหม่ให้หน่อย
‎โอ้ พระเจ้า!
‎แคท!
‎เธอยิ้มสวยสุดๆ เลย
‎ฟันขาวปิ๊งเหมือนไข่มุก
‎บอกตามตรงฉันอยากคุย ‎กับใครสักคนสุดๆ เลย แบบนี้ดีจัง
‎เซอร์เคิล ข้อความ
‎"หวัดดี แคท เกิดอะไรขึ้นบ้าง
‎เครื่องหมายตกใจรัวๆ"
‎ใส่เครื่องหมายตกใจไปอีกสองตัว เจ๋ง! ส่งโลด
‎เป็นไงบ้าง ที่รัก
‎เซอร์เคิล ฉันอยากพูดว่า ‎"คุณพระ ฉันมีเพื่อนใหม่แล้ว
‎หวัดดี เป็นไงบ้าง เครื่องหมายตกใจ ‎เครื่องหมายคำถาม"
‎ส่งข้อความ
‎แม่เจ้า! ฉันส่งข้อความแรกไปแล้ว!
‎ถ้าผมกับแคทเป็นเพื่อนกันตรงนี้ได้
‎เราก็สร้างสายสัมพันธ์ดีๆ ‎ในฐานะเด็กใหม่ได้เลย
‎และรักษา…
‎(โจ๊กเกอร์เข้าสู่แชทแล้ว)
‎อะไรวะนั่น
‎(โจ๊กเกอร์)
‎โจ๊กเกอร์เหรอ
‎โจ๊กเกอร์นี่ใครวะ
‎ผมไม่รู้สักนิดว่านี่มันหมายความว่าไง
‎"โจ๊กเกอร์คือผู้เล่นเดิม ‎ที่กำลังเล่นบทบาทลับ…"
‎ว่าไงนะ ไม่มีทาง!
‎"โจ๊กเกอร์มาที่นี่เพื่อแบ่งปันข้อมูลกับคุณ"
‎ไม่นะ
‎ไม่ละ ผม…
‎"ข้อมูลในการสนทนานี้ต้องเก็บเป็นความลับ
‎ไม่ให้ผู้เล่นอื่นรู้ จนกว่าโจ๊กเกอร์ ‎จะออกจากเดอะ เซอร์เคิล"
‎ขอที ผมยังแชทครั้งแรกไม่ถึงสองวินาทีเลย
‎รายการก็เอาผู้เล่นโจ๊กเกอร์มาปั่นหัวเราแล้ว
‎เป้าหมายหลักของผมคือหวังว่า ‎จะทำให้ผู้เล่นใหม่สองคนนี้คิดว่า…
‎เป็นเอมิลี่ที่กำลังแฉคนอื่น ‎พวกเขาจะได้อยู่ห่างๆ จากนาง
‎ผมเลยต้องพิมพ์ให้ดูเป็นผู้หญิงหน่อยๆ
‎และพิมพ์ออกมาแบบที่คิดว่าเป็นสไตล์นางด้วย
‎เซอร์เคิล ส่งข้อความ
‎"ไงจ๊ะ ที่รัก ขอต้อนรับสู่ ‎แฮชแท็กครอบครัวเซอร์เคิล
‎จุ๊บๆ หน้าพระอาทิตย์ยิ้ม" ส่งข้อความ
‎ไม่รู้ว่าควรคิดยังไงกับประโยคนี้ดี
‎นั่นแหละอะไรที่เอมิลี่จะพูด
‎เจอจุ๊บๆ แล้วรู้สึกเลยว่าเป็นผู้หญิงพิมพ์มา
‎แต่ผมจะไม่เดาว่าโจ๊กเกอร์เป็นใครหรอก ‎เพราะผมไม่รู้จักใครเลย
‎ข้อความ "ขอบคุณมาก เราตื่นเต้นมากเลย
‎แฮชแท็กเมาท์มอยหน่อยเธอจ๋า" ส่ง
‎เซอร์เคิล ข้อความ
‎"ดีใจนะที่พวกคุณมาที่นี่ ‎ฉันจะเข้าเรื่องเลยแล้วกัน"
‎"นี่เป็นเกมที่อันตราย ที่นี่ไม่มีคำว่าครอบครัว
‎แฮชแท็กนังพวกตัวร้ายสองหน้า"
‎ว้าว แหกกันตรงๆ แบบนั้นเลย
‎โอเค เอาเลย ฉันมาเพื่อดราม่าอยู่แล้ว
‎ผมอยากให้ผู้เล่นใหม่รู้สึกว่า ‎ผมคือนังตัวดี เอมิลี่
‎และอยากให้พวกเขาสนใจข้อเท็จจริง
‎ที่ว่าไม่มีความสามัคคีกันในหมู่สาวๆ ในเกมนี้
‎เซอร์เคิล ข้อความ
‎"ทุกคนเอาแต่พูดถึง แฮชแท็กพลังเพื่อนสาว ‎แต่ฉันกลับไม่เห็นจะเคยเจอ"
‎พูดถึงโคลอี้แน่
‎พูดถึงโคลอี้แน่นอน เพราะในโปรไฟล์ ‎นางพูดถึง "พลังเพื่อนสาว"
‎หรือไม่เธอก็พยายาม…
‎"เต็มไปด้วยคำโกหก ตั้งฉายากันเต็มที่
‎ฉันไม่แน่ใจด้วยซ้ำว่าหนึ่งในสาวๆ พวกนี้ ‎เป็นคนที่บอกว่าตัวเองเป็น"
‎ผมพอใจกับข้อความนั้นนะ
‎ผมอยากพูดให้ตรงประเด็นในคราวเดียว ‎มีทั้งเรื่องโคลอี้ พลังเพื่อนสาว
‎มีแต่คำโกหก ตั้งฉายากัน ‎นั่นเทริลิช่า ส่วนนั่นเอมิลี่
‎โดนกันครบ
‎แม่เจ้า
‎เป็นข้อความที่ตรงและแรงเหมือนกระสุนเลย
‎แต่ผมชอบนะ
‎ข้อความ "อีโมจิลูกตา
‎แฮชแท็กบอกชื่อมา"
‎ส่ง
‎ข้อความ "และชื่อแม่สาวคนนั้นก็คือ จุด จุด จุด"
‎พูดถึงใครก็บอกมา ใช่เลย มิตเชลล์ ‎บอกเรามาสิ ไหนๆ ก็มาแล้วนี่
‎อยากรู้ชื่องั้นเหรอ
‎ทางนี้มีรายชื่อสั่งเก็บสั้นๆ ที่เช็กแล้วเช็กอีก
‎เหมือนซานตาคลอสเลยย่ะ
‎ชอบแบบนี้จัง
‎นี่มันฉันชัดๆ!
‎ผมอยากให้พวกนี้คิดว่าผมคือเอมิลี่ ‎ที่กำลังทรยศสาวอีกสองคน
‎เซอร์เคิล ข้อความ
‎"เทริลิช่าเป็นตัวปลอมแน่นอน อีโมจิลูกตา
‎การได้เห็นนางโกหกครั้งแล้วครั้งเล่า ‎ทำให้ฉัน แฮชแท็กตายไปเลย
‎หน้าร้องไห้ โคลอี้ไว้ใจไม่ได้
‎นางพูดว่าจะคอยช่วยคุณ ‎แต่ฉันเคยเห็นนางทำกลับกัน ใจสลาย
‎แฮชแท็กระวังตัวไว้ ‎แฮชแท็กระวังสาวๆ พวกนี้" ส่งข้อความ
‎โอ้ แม่เจ้า!
‎โอเค มันต้องแบบนี้สิ
‎แบบนี้สิถึงจะคืบหน้าหน่อย
‎นี่ต้องเป็นยัยเอมิลี่แน่นอน
‎ซุบซิบขั้นสุดไปแล้ว ต้มมาม่าหม้อใหญ่มาก!
‎แต่ฟังนะ ผมยังไม่อยากปากพอง ‎เพราะงั้นขอเผ่นก่อนดีกว่า
‎อะไรเนี่ย
‎ออกไปดื้อๆ เลยเหรอ ‎"โจ๊กเกอร์ออกจากแชทแล้ว"
‎นางไปแล้ว ไปแล้ว บาย ฮาเลลูย่าห์ ไว้เจอกัน
‎เป้าหมายของผมคือให้ผู้เล่นใหม่คิดว่า
‎สาวๆ ไม่กินเส้นกันแบบสุดๆ ‎และให้คิดว่าโจ๊กเกอร์คือเอมิลี่
‎หวังว่าที่ทำไปนี้จะมากพอ
‎หวังว่าผู้เล่นพวกนี้จะเข้าไปในเดอะ เซอร์เคิล ‎พร้อมกับความกังขาในตัวสาวๆ
‎หวังว่านั่นจะทำให้พวกเขาหันไปผูกมิตร ‎กับพวกผู้ชายมากกว่า รวมถึงผมด้วย
‎น่าสนใจดีนะที่ได้เห็นว่า…
‎ใครที่จะซื่อสัตย์และไว้ใจได้
‎ผมจะระวังตัวขั้นสุดไปเลย
‎การ์ดไม่ตกแน่นอน
‎ดูเหมือนแผนของโจ๊กเกอร์จะไปได้สวย
‎และเมื่อยามบ่ายมาถึงเดอะ เซอร์เคิล
‎ดูเหมือนมิตเชลล์ก็ยังไม่ได้รื้อเสื้อออกมา
‎เอาเลย!
‎โอเค เอมิลี่ คุณชอบกีฬา เรารู้แล้ว
‎แบบนั้นแหละ!
‎เดี๋ยว อยู่นิ่งๆ สิ ให้ตาย!
‎พอที ได้เวลาเล่นเกมแล้ว!
‎"สองหน้า"
‎- เซอร์เคิล อะไรเนี่ย ‎- เราจะดึงดราม่ากันเหรอ
‎นี่มันเครียดแบบเหลือเชื่อไปเลย
‎เซอร์เคิล พาฉันไปที่อัลบั้มส่วนตัว
‎ในเกมสองหน้า ผู้เล่นจะอัปโหลด
‎คุณเดาเลย รูปสองรูปจากแกลเลอรี่ส่วนตัวไง
‎มีรูปให้เลือกเยอะมากอะ
‎รูปหนึ่งให้เห็นตอนซุกซนสุดๆ
‎ผมดูซนไม่ไหวแล้ว!
‎และอีกรูปตอนดูเป็นคนดีสุดๆ
‎เทรเวอร์ต้องโชว์รูปที่ถ่ายกับลูกสาว
‎เพราะเขาพูดไม่หยุดว่ารักการได้เป็นพ่อแค่ไหน
‎และคงไม่ใช่เดอะ เซอร์เคิล ถ้าไม่ติดแฮชแท็ก
‎ดังนั้นทุกรูปต้องติดแฮชแท็กด้วย ‎เพื่อให้ผู้เล่นเอาไปเมาท์มอย
‎พูดอย่างกับไม่ติดแล้วจะไม่เมาท์
‎ฉันอยากติดแฮชแท็กพวกพลังเพื่อนสาว ‎อะไรทำนองนั้น
‎สิ่งที่พวกเขาไม่รู้คือเด็กใหม่กำลังซุ่มอยู่
‎และแอบส่องทุกอย่างที่เกิดขึ้น
‎ก็ได้ เริ่มกันเลย
‎โอเค งั้นก็มาทำเรื่องซนๆ ดีๆ กัน มั้งนะ
‎เริ่มละนะ!
‎ไม่เอาน่า เทรเวอร์
‎ฉันจะทำให้สาวๆ พวกนี้ตกหลุมรักเทรเวอร์ให้ได้
‎เขาเป็นพ่อที่ดี มีหัวใจใหญ่เบิ้ม
‎ขอโทษนะ แต่เราจะแต่งงานกันเมื่อไรดี
‎เอาละ รูปของผมขึ้นมาแล้ว ‎ผมว่ามันดูฮอตระเบิดเลย
‎เอมิลี่!
‎ผมชอบความเรียลนะ ไม่แต่งหน้า ‎อาจจะนั่งชิลล์กันอยู่
‎ฉันยังเชื่ออย่างหนักแน่นว่านางไม่ใช่ผู้หญิง
‎นี่แหละที่ทำให้ฉันรู้ว่าเอมิลี่เป็นตัวปลอม
‎เพราะรูปพวกนี้กับบุคลิกของเธอ ‎ดูไปคนละทิศละทางกันเลย
‎โอ้ นั่นผมเอง!
‎นี่เป็นรูปแบบที่ผมคาดว่าจะได้เห็นจากริเวอร์เลย
‎ได้เห็นรูปพวกนี้ไม่ทำให้ฉัน ‎เปลี่ยนมุมมองที่มีต่อเขาเลย ฉันรักเขา
‎รูปไม่ได้ให้ความรู้สึกดีเท่าไร
‎ฉันไม่แน่ใจเรื่องนายเลย ริเวอร์
‎เอาละ ใครต่อไป
‎ผมสีน้ำเงิน ใช่เลยจ้ะสาว ให้เด็กมันดู
‎โอ้ พระเจ้า ล้อเล่นใช่ไหม
‎กลิ่นตัวปลอมหึ่งเลย
‎ผมเกลียดรูปที่ใส่ฟิลเตอร์สแนปแชท
‎ผมไม่คิดว่ามีรูปไหนดึงความสนใจได้เลย
‎รูปพวกนี้ไม่ทำให้ผมเปลี่ยนความคิด ‎ที่มีต่อเทริลิช่าสักนิด
‎มาแล้ว นั่นแลนซ์!
‎"แฮชแท็กบ้านผมก็เหมือนบ้านคุณ"
‎เราได้เห็นรูปซุกซนที่สุดของเขาด้วย
‎ไม่นะ แลนซ์ ทำแบบนั้นทำไม
‎เราเอาอะไรปิดหน้าเขาไว้ได้ไหม
‎ฉันรู้สึกว่าถ้านี่เป็นแลนซ์ตัวจริง ‎เขาจะไม่เลือกรูปพวกนี้แน่
‎ต้องเป็นผู้หญิงแน่นอน
‎ไม่มีทางอะ นี่ไม่ใช่แลนซ์ตัวจริงแน่นอน
‎ใครกันนะ
‎ฉันเอง
‎แฮชแท็กอะไรก็เอาเข้าปากได้หมด
‎โคลอี้ ทำไมชอบทำแบบนี้เนี่ย
‎นั่นอธิบายว่าฉันเป็นพวกคลั่งของกิน
‎มันเป็นรูปที่ซนดี โคลอี้ซุกซนตั้งแต่วันแรกแล้ว
‎ฉันคาดว่าจะเห็นอะไรแบบนี้แหละ
‎และไม่คิดว่าเธอเลือกรูปนี้ ‎เพื่อให้เทรเวอร์ดูโดยเฉพาะด้วย
‎หรืออาจใช่ก็ได้ เธออาจพยายามทำให้เขาสนใจ
‎(แฮชแท็กภูมิใจและปั๊วะปัง ‎แฮชแท็กขนมสุดแซ่บ)
‎นั่นผมเอง!
‎"แฮชแท็กภูมิใจและปั๊วะปัง" แจ่มมาก
‎ชอบเสื้อสีรุ้งนะ
‎ฉันชอบที่เขาภูมิใจในสิ่งที่เป็น
‎พวกคุณคงไม่คิดว่าเราจะกันเด็กใหม่ ‎จากความสนุกนานนักหรอกใช่ไหม
‎ตอบมาน่า ใช่ไหม
‎อะไรอะ!
‎ใครล่ะเนี่ย
‎มีคนใหม่เข้ามาในเดอะ เซอร์เคิลแล้ว!
‎อำกันเล่นใช่ไหม
‎เจ๋งเลย ยินดีต้อนรับ!
‎ชอบจัง อยากรู้ว่าคนอื่นคิดยังไงบ้าง
‎ชอบจัง
‎"แฮชแท็กสุดลิ่มทิ่มประตู!"
‎"แฮชแท็กเข้มและน่ารัก" เหรอ
‎เธออาจอยู่ในกองทัพอะไรแบบนั้น
‎หรือไม่เธอก็อาจกำลังจะไปโดดร่ม ไม่รู้สิ
‎เธอโชว์ด้านที่น่าทึ่งและเซ็กซี่ด้วย ‎สองรูปนี้ให้อารมณ์ต่างกันเลย
‎มันแบบเซ็กซี่โดยไม่ต้องพยายาม
‎โอ้ พระเจ้า ล้อเล่นใช่ไหม
‎มีอีกคนเหรอ
‎มีผู้เล่นใหม่อีกคน!
‎ขอรับกระผม!
‎เรามีมาเพิ่มอีกคน แถมโชว์ก้นล่อนจ้อน
‎การแข่งขันของจริงเริ่มขึ้นแล้ว
‎เทรเวอร์นี่ใครนะ
‎เขาดูเป็นคนรักสนุกสุดๆ
‎ฉันชอบเขานะ!
‎ริเวอร์จะต้องชอบหมอนี่ทันทีเลย
‎ผมเห็นภาพเลยว่าเอมิลี่จะต้องอ่อยเขานิดๆ ‎ผมอาจจะทำตามนั้น
‎ฉันอยากรู้จักผู้ชายคนนี้
‎ฉันอยากเห็นว่าผู้ชายคนนี้มีดีอะไรอีก
‎คุณเห็นของดีเขาไปเยอะแล้วนะ
‎เราจะแต่งงานกันเมื่อไร แม่จ๋าหนูรักเขา
‎ฉันคิดว่าผู้เล่นคนนี้จะต้องเป็น ‎คู่แข่งตัวฉกาจของเทรเวอร์แน่นอน
‎ฉันต้องทำให้เขามาอยู่ทีมเทรเวอร์ให้ได้
‎ทำได้ดีมาก มิตช์ นายทำได้ดีแล้ว
‎ผมคิดว่าแคทจะเป็นคู่แข่งของโคลอี้
‎ส่วนมิตเชลล์จะเป็นคู่แข่งของเทรเวอร์
‎คนมาใหม่สองคน มีอะไรน่าสนุกกว่านี้อีกไหม
‎มิตเชลล์กับแคท!
‎พวกเรามีกันเยอะจัง!
‎อยากดูโปรไฟล์ของพวกเขาแล้ว!
‎เซอร์เคิล เปิดโปรไฟล์ของแคทให้ที
‎เธอสวยมากเลย!
‎"บ้านเกิด เมส-ควีต" เหรอ
‎อ่านว่าไงเนี่ย "เมส-ควีต" เหรอ
‎อ๋อ เธอมาจากเมสกีต
‎เท็กซัสไม่ได้มาเดอะ เซอร์เคิล ‎เล่นๆ นะจ๊ะ เยส!
‎"อาชีพ นักวอลเลย์บอลอาชีพ" เหรอ ว่าไงนะ
‎นั่นแปลว่าแคทคุ้นเคยกับการแข่งขัน
‎คิดให้ดีนะ แคท ถ้าเธอฉลาด เธอจะระวังตัว
‎เพราะโจ๊กเกอร์ไม่ได้บอกอะไรเยอะ
‎แต่สิ่งที่โจ๊กเกอร์บอกก็คือ ‎สาวๆ พวกนี้ไว้ใจไม่ได้
‎เซอร์เคิล พาไปโปรไฟล์ของมิตเชลล์หน่อย
‎ดูดวงตาคู่นั้นสิ แม่เจ้า
‎อายุ 22 เหรอ ว้าว!
‎ยังหนุ่มยังแน่นเลย
‎"เกี่ยวกับตัวฉัน ผมเป็นคนมุ่งมั่นทะเยอทะยาน ‎แต่ก็บ้าบอคอแตกเป็น!"
‎เจ้ายูนิคอร์นโอเคไหมนั่น
‎"ถ้าผมไม่ได้อยู่ที่ทำงาน ‎คุณก็จะเจอผมโดดร่มจากเครื่องบิน"
‎ตอนนี้นายก็ไม่ได้อยู่ที่ทำงาน มิตเชลล์!
‎ถ้าฉันมองออกไปนอกหน้าต่าง ‎จะเห็นนายโดดลงจากเครื่องบินไหม
‎ไม่เห็น
‎โอเค เอมิลี่หรือแจ็ก ตรรกะของคุณไร้ที่ติจริงๆ
‎ฉันรู้สึกจริงๆ ว่ามิตเชลล์
‎จะต้องตามจีบโคลอี้หรือไม่ก็เอมิลี่
‎สาวโสดทุกคนในนี้จะต้องอยากแอ๊วมิตเชลล์
‎เอมิลี่อายุใกล้เคียงกับมิตเชลล์มากกว่า
‎เธออายุ 21 ส่วนเขา 22 ‎และเขาดูจะเป็นสเปกเธอด้วย
‎ถ้าเขาอยากเต๊าะเอมิลี่ ผมก็คงต้องเต๊าะกลับ
‎มิตเชลล์ อย่าพยายามฉกโคลอี้ของฉันไปเชียว
‎เราสองคนเชื่อมสัมพันธ์กันไปเยอะแล้ว
‎ฉันรู้ว่าที่ผ่านมาฉันอี๋อ๋อกับเทรเวอร์ ‎แต่มันก็ไม่ได้มีอะไรพิเศษเลยนะ
‎ตอนนี้ในเดอะ เซอร์เคิลมีผู้ชายเยอะมาก
‎อาจทำให้มีพฤติกรรมแบบมนุษย์ถ้ำเกิดขึ้น
‎ตอนนี้แหละเหมาะจะสร้างพันธมิตร
‎"เซอร์เคิล แชทเปิดแล้ว!"
‎โอเค นี่เป็นช่วงสำคัญ
‎พร้อมเข้าเรื่องแล้ว!
‎- ได้เลย… ‎- เซอร์เคิล
‎- พา… ‎- ไปที่…
‎เซอร์เคิล แชทเลย!
‎ฉันไม่ใช่คนแรกที่จะพูดก่อนแน่
‎เราต้องเปิดตัวแบบเข้มข้นร้อนแรง!
‎ก่อนอื่นเลย ข้อความ
‎"เกิดอะไรขึ้นบ้าง ครอบครัวเซอร์เคิล" ส่ง!
‎มิตช์ ทำไมนาย… บ้าจริง!
‎ไม่ว่าโจ๊กเกอร์จะเป็นใคร ‎คงเกลียดผมแน่ที่ถามแบบนั้น
‎มิตเชลล์จ๊ะ คอร์ทนีย์เก็บไพ่โจ๊กเกอร์นี้ ‎ไว้เงียบสนิทแน่นอน
‎ผมตื่นเต้นสุดๆ เลยที่จะได้เห็น…
‎ว่าทุกคนจะทำกับผู้เล่นใหม่ยังไง
‎ข้อความ "หวัดดี แคทกับมิตเชลล์ ‎ขอต้อนรับทั้งคู่เลยนะ
‎รูปทั้งคู่มันแบบ อีโมจิไฟลุก" ส่งเลย
‎จริงตามนั้นเลย เทรเวอร์ ดีจังที่คุณสังเกต
‎เซอร์เคิล ข้อความ
‎"ขอต้อนรับ มิตเชลล์กับแคท ‎ดีใจจังที่ทั้งคู่มาอยู่ที่นี่กับเรา
‎อยากทำความรู้จักและทำเรื่องสนุกด้วยกัน ‎เต็มแก่แล้ว" ส่ง
‎ผมชอบคอร์ทนีย์นะ ผมว่าเขาจริงใจแล้วก็เรียลดี
‎เซอร์เคิล ข้อความ
‎"แคทกับมิตเชลล์!
‎เป็นเซอร์ไพรส์ที่ดีมากอะ! ฉันเกือบตกเตียงแน่ะ
‎ตอนเห็นทั้งสองคนโผล่มาบนจอ ‎อีโมจิหน้าหัวเราะ" ส่ง!
‎ฉันชอบเธอนะ โคลอี้ ตอนนี้ยังเจ๋งอยู่
‎ให้ตาย ทุกคนนิสัยดีกันจัง แคทกำลังพิมพ์แล้ว
‎ข้อความ "ไง ทุกคน! ได้คุยกันสักที!
‎ตื่นเต้นสุดๆ เลยที่ได้พบทุกคน ‎อีโมจิหัวใจสีแดง" ส่ง
‎ข้อความ "ขอต้อนรับ แคท ‎แฮชแท็กสาวงามเท็กซัส
‎และเฮ้ มิตเชลล์ ชอบรูปจัง!
‎แฮชแท็กตะวันเบิกฟ้า…"
‎"ก้นทิ่มตา"
‎สุดยอดเลย
‎เห็นเลยว่าเทริลิช่ากำลังพยายาม ‎เชื่อมสัมพันธ์กับแคท
‎เทริลิช่าพูดเหมือนนางจับเขาได้แล้ว
‎ไม่มีทางเป็นแบบนั้นหรอกย่ะ
‎เซอร์เคิล ข้อความ "มิตเชลล์ รูปของนาย
‎ที่ลูกพีชโผล่ทำฉันตกจาก…"
‎"โซฟาเลย ต้องบอกฉันหน่อยแล้ว ‎ว่านายทำสควอตกี่ครั้งตอนไปยิม"
‎ใช่เลย คอร์ทนีย์ เห็นไหม รูปเปลือยก้นฮอตสุดๆ
‎ผมเห็นว่าเอมิลี่กำลังพิมพ์ ‎อยากเห็นนางแหลเต็มแก่แล้ว
‎เซอร์เคิล ข้อความ ‎"ขอต้อนรับทั้งคู่นะ รูปเจ๋งมาก
‎มิตเชลล์ รูปซุกซนของนายมันทะลึ่งมากเลย
‎และแคท ขอยกตำแหน่ง ‎แฮชแท็กสุดลิ่มทิ่มประตู ให้เลยจ้ะ" ส่ง
‎ชอบแบบนี้จัง ชอบจังเลย
‎เซอร์เคิล ข้อความ
‎"แคท ฉันอดสังเกตไม่ได้ว่า ‎เธอใส่สถานภาพว่าซับซ้อน
‎ฉันให้คำแนะนำเรื่องความสัมพันธ์เก่งนะ ‎แค่อยากบอกไว้ อีโมจิขยิบตา
‎แล้วสถานภาพของนายล่ะ มิตเชลล์" ส่งข้อความ
‎โคลอี้ ทำไมมุ่งแต่ทางนี้นะ
‎หวังว่าเทรเวอร์จะไม่เห็นนั่นแล้วคิดว่า
‎"คุณพระ โคลอี้กำลังถามว่าเขาโสดหรือเปล่า"
‎โอเค โคลอี้ เธออยากรู้เรื่องมิตเชลล์ให้มากขึ้น
‎นึกแล้วว่าเขาต้องทำให้เธอสนใจ
‎คุณเห็นก้นหรือเปล่าล่ะ
‎ข้อความ "โคลอี้ สาวจ๋า ฉันเปิดใจ ‎รับฟังความเห็นคนอื่นเสมอ
‎ฉันพยายามทำให้มันถูกต้องอยู่น่ะ ‎แฮชแท็กแนะนำข้าน้อยด้วย"
‎ชอบจังเลย! แคทเป็นคนแบบที่ฉันชอบเลย
‎นี่มันบ้าไปแล้ว
‎ผมก็ยังหนุ่มนะ แต่ตามกลุ่มแชทไม่ทันได้ไงเนี่ย
‎ข้อความ "มิตเชลล์ รูปนายทำให้รู้เลย
‎ว่านายเป็นคนที่ฉันผจญภัยด้วยได้ ‎แฮชแท็กตื่นเต้นแล้วเนี่ย"
‎เทริลิช่ากำลังเต๊าะมิตเชลล์!
‎ข้อความ "ทุกคนใจดีกันจังเลย
‎และขอตอบคำถามเธอนะ โคลอี้ ฉันโสด"
‎โสดละ! ตายแล้ว!
‎มิตเชลล์อาจพยายามแชทส่วนตัวกับโคลอี้
‎ฉันรู้สึกว่าตอนนี้
‎โคลอี้แอบอี๋อ๋อกับเทรเวอร์อยู่
‎เอาละ ข้อความ "ชัดเลยว่า ‎ฉันแชทเป็นกลุ่มได้ห่วยแตก
‎เพราะฉันไม่รู้จริงๆ ว่าทุกคน…"
‎"อ่าน ตีความและพิมพ์ตอบเร็วขนาดนี้ได้ยังไง"
‎เพราะเราอยู่ที่นี่นานกว่านายไง
‎เดี๋ยวนายก็ชิน เพื่อน!
‎ทักษะการอ่านของฉันเร็วขึ้นสิบเท่าตั้งแต่มาที่นี่
‎ข้อความ "ขอบคุณสำหรับความรัก ‎และการต้อนรับอย่างอบอุ่น
‎ตื่นเต้นสุดๆ เลยที่จะได้ผูกมิตรกับทุกคน" ‎ส่ง แบบนั้นดูดีเลย!
‎"ปิดแล้ว!"
‎เราให้กำลังใจคุณผ่านเสียงเพลงดีไหม
‎ฉันมีเพื่อนแล้ว ฉันมีเพื่อนแล้ว
‎ชอบพลังงานแบบนี้มากเลย!
‎แชทนี้ให้ความรู้สึกดี รู้สึกเป็นที่ต้อนรับ ‎รู้สึกเหมือนเป็นครอบครัวเซอร์เคิลจริงๆ
‎ตอนเริ่มเกมใหม่ๆ
‎ทุกคนก็เป็นมิตรแบบนี้เหมือนกัน ‎จากนั้นก็จิกกันเร็วมากเลย
‎มิตเชลล์กับแคททำตัวดีกับทุกคนเลย
‎แต่ผมคิดว่าพวกเขาจำคำเตือนของโจ๊กเกอร์ได้
‎ผมรู้สึกไม่ค่อยดีเท่าไรกับเรื่องซุบซิบ ‎ที่โจ๊กเกอร์บอกมาเมื่อเช้า
‎ตอนนี้ผมรู้ว่ามีอย่างน้อยหนึ่งคนในนี้
‎กำลังทำตัวตอแหลสุดๆ ในแชทเมื่อกี้
‎เทรเวอร์ แด๊ดดี้ที่ฉันอยากหม่ำ จากย่านบรองซ์ ‎ที่เล่นโดยเดลีซ่า
‎อยากคุยกันแบบชาวเท็กซัสกับเด็กใหม่อย่างแคท ‎และเด็กเก่าอย่างเทริลิช่า
‎ยี่ฮ่า พรรคพวก
‎ฉันต้องทำให้แนวร่วมแข็งแกร่งขึ้น
‎เซอร์เคิล ตั้งกลุ่มแชทกับแคทและเทริลิช่าให้ที
‎ให้ชื่อว่าราชินีผิวสีแสนสวยของฉัน
‎(ราชินีผิวสีแสนสวยของฉัน)
‎จากเทรเวอร์ "ราชินีผิวสีแสนสวย ‎ของฉันเป็นไงกันบ้าง"
‎กำลังสวมมงกุฎอย่างปังเลยจ้ะ
‎"ฉันอยากทำความรู้จักพวกเธอให้ดีขึ้น
‎แต่ฉันอยากให้พวกเธอช่วยบางอย่างก่อน
‎จุด จุด จุด จุด"
‎ฉันอยากรู้สุดๆ เลยว่าหมอนี่จะพูดอะไร
‎ข้อความ "อย่างที่รู้ ฉันก็กำลังเลี้ยง ‎ราชินีผิวสีแสนสวยของตัวเอง
‎แต่ส่วนใหญ่ฉันไม่รู้เลยว่าทำอะไรอยู่"
‎"ฉันอยากรู้ว่าพวกเธอจะช่วยแชร์ ‎คติบาร์บีคิวโปรดของตัวเองได้ไหม
‎ฉันจะได้ส่งต่อให้เจ้าตัวน้อยของฉัน"
‎โอ้ คติโปรดของราชินีผิวสีแสนสวยนี่เอง ‎นี่ฉันเป็นผู้ชายหรือไง
‎โอเค ข้อความ
‎"สิ่งหนึ่งที่ฉันบอกนักกีฬารุ่นน้องที่ฉันฝึกให้
‎ก็คือถ้าพยายามทำให้ได้ตาม ‎ความคาดหวังของคนทั้งโลก
‎เธอจะล้มเหลวเสมอ"
‎"ซื่อตรงต่อตนเอง ‎และต่อคำสอนที่เรียนรู้มา" จริง
‎ข้อความ "เทรเวอร์ การที่นาย ‎กำลังถามคำถามนี้กับเรา
‎ก็บอกให้รู้แล้วว่านายกำลังมาถูกทางแล้ว"
‎ขอบใจนะ "แฮชแท็กป๊ะป๋าผิวสีเจ๋งสุด"
‎น่ารักจัง ชอบแฮะ
‎นี่ไม่ค่อยเหมือนการสนทนาแบบที่…
‎ฉันอยากมีกับเทรเวอร์เท่าไร ‎แต่ก็นะ มาดูกันว่าจะเป็นยังไงต่อ
‎ฉันรู้สึกเหมือนกำลังสร้างสายสัมพันธ์อยู่
‎จากแคท "ในเมื่อฉันเป็นเด็กใหม่ของที่นี่ ‎และทั้งสองคนก็อยู่นี่แล้ว รู้สึกยังไงกันบ้าง
‎ฉันพลาดอะไรหรือเปล่า เครื่องหมายคำถาม"
‎ข้อความ "ดีใจที่เธอถามนะ แคท
‎เพราะที่ผ่านมาฉันก็รู้สึก ‎เหมือนตัวเองอยู่หลังเขาเลย"
‎"แต่ดูเหมือนคืนก่อนมีดราม่ากันนิดหน่อย
‎เทริลิช่าอาจบอกเราได้"
‎เขาพูดว่ามีดราม่า แล้วก็บอกให้ฉันเป็นคนเล่า
‎ทำให้ดูเหมือนฉันเป็นคนก่อดราม่าเลย!
‎คงดีเลยถ้าเธออธิบายอะไรๆ ตรงนี้
‎อาจทำให้เราก้าวต่อไปในฐานะพันธมิตรกันได้
‎ข้อความ "ใช่ มีดราม่านิดหน่อย ‎กับผู้เล่นที่ถูกบล็อกไปแล้วน่ะ"
‎"นางพูดเรื่องโกหกน่ารังเกียจ ‎เกี่ยวกับฉันในกลุ่มแชท
‎แต่ตอนนี้ฉันโฟกัสแค่สิ่งดีๆ ‎แฮชแท็กขอบรรยากาศดีๆ เท่านั้น"
‎เทริลิช่า ฉันไม่ชอบคำตอบนั้นเลย
‎เพราะที่ฉันได้ยินข่าวลือมา ‎มันไม่ตรงกับที่เธอกำลังบอกเลย
‎เธอเปิดใจ มันทำให้เธอเป็นเป้าได้ง่าย ‎ฉันซาบซึ้งเลยที่เธอทำแบบนี้
‎มีสายสัมพันธ์กำลังเกิดขึ้นหรือเปล่า ‎เทริลิช่า เธอกับฉันเนี่ย
‎ข้อความ "เทรเวอร์ ฉันรู้ว่านางสำคัญกับนาย
‎หวังว่านั่นจะไม่ทำให้นายเกลียดฉันนะ ‎เครื่องหมายคำถาม" ส่ง
‎ข้อความ "ฉันเห็นเขาเป็นน้องสาวจริงๆ
‎แต่มันไม่ทำให้ฉันเกลียดเธอหรอกนะ"
‎นับถือเลย
‎นี่ทำให้ฉันรู้เลยว่าตอนนี้เทริลิช่า ‎อาจเป็นคนที่ป๊อปน้อยที่สุด!
‎ยัยหนูต้องการเพื่อนแล้ว!
‎ข้อความ "ไว้คุยกันเรื่อยๆ นะ
‎แฮชแท็กสามัคคีคือพลังใช่ไหม ‎เครื่องหมายคำถาม" ส่ง
‎ข้อความ "แคท ฉันคงพูดดีกว่านั้นไม่ได้แล้ว
‎อีโมจิ 100
‎แฮชแท็กชาวเรานี้ช่างสวยงาม" ส่ง
‎ข้อความ "เทรเวอร์ นั่นแหละคติ ‎ที่นายเอาไปสอนโทนี่ได้"
‎พลังเพื่อนสาวๆ!
‎ไม่โกหกนะ ฉันแอบรำคาญนิดๆ ‎ที่มีการยกเรื่องอดีตมาพูด
‎แต่มันเป็นสิ่งที่ต้องทำ เราจะได้ก้าวผ่านมันไปได้
‎มาเลย มากอดกันหน่อย!
‎ระหว่างเทรฟ-เทรฟกับเทริลิช่า ‎อาจเต็มไปด้วยรอยยิ้ม
‎แต่ ณ ที่อื่นในเดอะ เซอร์เคิล ‎ริเวอร์กำลังจัดบอร์ดผู้ต้องสงสัย
‎ส่วนโคลอี้ก็กำลังร่างกระดานข่าว ‎ผู้ต้องสงสัยที่น่ารักที่สุด
‎ให้ตัวปลอมผมสีน้ำเงิน
‎ใช่เลย
‎"ประกาศจับข้อหาเป็นตัวปลอม เทริลิช่า!"
‎และที่ใดมีตัวปลอม เบสส์ก็ย่อมอยู่ไม่ไกลที่นั่น
‎เซอร์เคิล เปิดกลุ่มแชทที่มีโคลอี้กับริเวอร์ให้ที
‎(กลุ่มแชท)
‎เซอร์เคิล ข้อความ
‎"หวัดดี วันนี้ตื่นเต้นดีเนอะ ‎คิดว่าพวกเด็กใหม่เป็นยังไงบ้าง
‎มิตเชลล์นี่เจริญตาดีจริงๆ" ส่งเลย!
‎ฉันควรบอกพวกเขาดีไหมว่าแอบชอบมิตเชลล์
‎ถ้าพวกเขาแสดงสัญญาณอะไรสักอย่าง
‎ว่าพวกเขาสนิทกับเทรเวอร์
‎ฉันก็จะบอกไปว่า…
‎"ฉันจะคอยช่วยเทรเวอร์แน่นอน ‎ฉันชอบเขามากจริงๆ นะ"
‎แต่ถ้าพวกเขาแบบ "ไม่รู้สิ ‎ฉันไม่ได้คุยกับเทรเวอร์เลย"
‎ฉันก็จะแบบ "โอเค ไม่เป็นไร" ‎แล้วเมาท์กันให้มันหยด
‎ข้อความ "ไง โคลอี้ แม่สาวทูฮอตทูแฮนเดิล ‎กับแลนซ์ แด๊ดดี้สุดฮอต
‎รูปร่างมิตเชลล์นี่แบบ อีโมจิไฟ
‎ลบภาพก้นออกจากหัวไม่ได้เลย ‎อีโมจิแฮมเบอร์เกอร์ ฮ่าๆ"
‎ส่ง
‎ฉันจะทำเป็นเฉยๆ ไว้ก่อน แบบ "นั่นสิ ฉันก็เห็น
‎พ่อกล้ามท้องแสนเร่าร้อน แบบเต็มสิบไม่มีหัก
‎กับแขนล่ำก้ามปูเพิ่งเข้ามาเลยจ้า"
‎เซอร์เคิล ข้อความ
‎"อีโมจิแลบลิ้น
‎รูปของมิตเชลล์เตะตาสาวๆ จริงๆ ด้วย
‎จุด จุด จุด
‎คิดว่าเทรเวอร์จะกังวลเรื่องฉันไหมนะ"
‎ส่งข้อความ
‎อยากให้ตัวเองพิมพ์ตอบได้จังว่า ‎"เทรเวอร์ควรกังวลเรื่องเธอด้วยเหรอ"
‎เซอร์เคิล ข้อความ
‎"ผมเคยคุยกับเทรเวอร์สองสามครั้ง ‎เขาดูเป็นคนที่เจ๋งมากเลย
‎พวกคุณดูชอบกันจริงๆ เลยเนอะ" ส่งเลย!
‎"ชอบกันจริงๆ" เหรอ
‎ใช่แล้ว เราจริงใจต่อกันสุดๆ อะ
‎พอมีผู้ชายน่าหม่ำคนใหม่เข้ามา ‎ฉันก็สับสนจนทำอะไรไม่ถูกแล้ว
‎ข้อความ
‎"โคลอี้ เทรเวอร์รู้น่าว่าเธอจะคอยช่วยเขา ‎แฮชแท็กไม่ต้องห่วง"
‎ส่ง
‎เห็นชัดเลยว่าคนพวกนี้อยู่ข้างเทรเวอร์
‎เพราะงั้นฉันจะรอเรื่องทิ้งระเบิด ‎ว่าฉันชอบมิตเชลล์ไปก่อน
‎จะต้องมีเวลาเหมาะๆ แน่ แค่ยังไม่ใช่ตอนนี้
‎ข้อความ "ที่รัก ดีใจมากเลยที่นายพูดแบบนั้น
‎ฉันไม่อยากให้เทรเวอร์รู้สึกไม่มั่นใจขึ้นมาน่ะ
‎เพราะมิตเชลล์เข้ามา และเขาก็แบบว่าฮอตมาก
‎ฉันรู้สึกเหมือนกำลังจัดปาร์ตี้ค้างคืนกับเพื่อนสาว
‎แล้วเมาท์เรื่องหนุ่มๆ กันเลย!"
‎ใช่เลย!
‎เซอร์เคิล ข้อความ "เข้าใจแล้ว
‎ไม่ต้องห่วงหรอก ผมว่าคุณไม่ได้ทำอะไร ‎ให้เทรเวอร์ต้องกังวลทั้งนั้น
‎ผมดีใจที่คุณสบายใจมากพอ ‎ที่มาบอกเราเรื่องนี้" ส่ง
‎ฉันคิดจริงๆ นะว่าเธอชอบเทรเวอร์ด้วยใจจริง ‎และไม่ได้แอบปิ๊งมิตเชลล์
‎ฉันจะปิดปากให้สนิทเลย
‎ที่จริงฉันต้องปากโป้งบอกเรื่องนี้กับใครไหม ‎ฉันไม่ต้องการความเห็นใครเลยนี่นา
‎ถ้าฉันอยากจะคุยกับมิตเชลล์ ฉันก็คุยได้!
‎ใช่ ต่อแถวเอานะ โคลอี้
‎เพราะเขากำลังจะเริ่มแชทกับคนอื่นละ
‎ดูสิ เข่าของเขาออกมาแจมกับหน้าท้องแล้ว
‎ผมอยากแชทส่วนตัวกับเอมิลี่
‎เพราะว่าข้อแรก เธอสวย
‎และจากการแชทวันนี้ ‎รวมๆ แล้วเธอก็ฟังดูน่าเชื่อถือดี
‎เพราะฉะนั้น เซอร์เคิล ‎เปิดแชทส่วนตัวกับเอมิลี่ให้ที
‎ได้เลย มิตช์
‎เดาว่าผมคงเป็นสาวคนแรกที่เขาเล็งไว้
‎เปิดแชทส่วนตัวกับมิตเชลล์เลย ‎นี่ผมต้องให้ท่าเขาหรือเปล่า
‎ผมไม่อยากอ่อยหรอกถ้าไม่จำเป็น ‎เพราะผมชอบผู้หญิงน่ะ
‎ข้อความ "หวัดดี เอมิลี่ เป็นยังไงบ้าง
‎ฉันแค่อยากติดต่อมาเพื่อพูดคุยกัน
‎เพราะเธอเตะตาฉัน ฉันคิดว่าเธอสวยมากเลย
‎ฉันเลยอยากรู้จักเธอน่ะ ‎อีโมจิหน้ายิ้มกับยกมือ" ส่ง
‎ผมต้องเต๊าะกลับ ผมทิ้งให้เขาค้างเติ่งไม่ได้ ‎แบบนั้นคงไม่ดีต่อสถานการณ์ของผม
‎แต่ผมจะเล่นตัว ผมไม่อยากรุกแรงไป
‎เซอร์เคิล ข้อความ "ไง มิตเชลล์ ‎ขอต้อนรับสู่เดอะ เซอร์เคิล"
‎"เดี๋ยวนายจะได้สนุกแน่นอน
‎ดีใจมากเลยที่นายสนใจอยากรู้จักฉัน
‎แบบว่าเราใจตรงกันเลย"
‎เซอร์เคิล ข้อความ
‎"ว่าแต่ฉันแปลกใจนะที่นายไม่ใช่นักทำขนม
‎เพราะฉันเห็นว่าเค้กนายเนื้อแน่นมาก"
‎อีโมจิเค้ก อีโมจิแอบมอง" ส่ง
‎ผมคิดว่าถ้าผมจะอ่อย ‎อย่างน้อยผมก็ทำให้มันตลกดีกว่า
‎เราจะเอาแบบนั้นแหละ ‎ผมว่าเขาต้องหัวเราะมุกนั้นแน่
‎จะให้พูดยังไงดีล่ะ เอมิลี่
‎โอเค ข้อความ "ฮ่าๆ หัวเราะท้องแข็งเลย
‎รู้แบบนี้จะไม่เบี้ยววันเล่นขาแล้ว" ส่ง
‎ผมโคตรเก่งเลย อะไรวะเนี่ย ผมสุดยอด!
‎ผมไม่ใช่ตัวเองด้วยซ้ำ บ้าไปแล้ว
‎เธอดูเรียลมากเลย ผมชอบเธอนะ
‎ตอนนี้ผมยังไม่มีอะไรที่ต้องไม่ไว้ใจเธอ
‎ผมนึกข้อความนี้ได้ในหัวละ ‎ผมมีประโยคเสี่ยวแล้ว
‎ก็แค่เหวี่ยงเบ็ดออกไป แล้วเกี่ยวมันไว้ให้แน่น
‎นายหนีไม่รอดแน่ พวก
‎เซอร์เคิล ข้อความ "บอกตามตรง ‎นายทำให้ฉันรู้สึกถึงพลังงานที่ยอดเยี่ยม
‎ฉันเห็นภาพเราเข้ากันได้ดีเลยละ ‎อีโมจิหน้ายิ้ม อีโมจิหัวใจ
‎หวังว่าฉันจะไม่รุกนายเร็วไปนะ" ส่ง
‎ได้เลย เอมิลี่!
‎อยู่ๆ ก็พิมพ์มาแบบนี้
‎อดไม่ได้จริงๆ ที่จะชอบวิธีที่เธอเข้าหา ‎และหยอดคำหวานกลับแบบนี้
‎"นายทำให้ฉันรู้สึกถึงพลังงานที่ยอดเยี่ยม" ‎ผมก็พูดแบบนั้นกับคนอื่น
‎ผมว่าเธอกำลังสร้างความรู้สึกเป็นมิตรกับผม
‎แบบว่านั่นมัน…
‎ทั้งคำชมแล้วก็หยอดมาแบบนี้ ‎แม่สาวนี่ฉลาดมากเลย
‎ข้อความ "นั่นมีความหมายกับฉันมากเลย"
‎"แล้วมีข่าวอะไรจากวงในบ้าง"
‎โอเค
‎เซอร์เคิล ข้อความ
‎"รอบที่แล้ว ฉันกับโคลอี้เป็นอินฟลูเอนเซอร์ละ"
‎ผมเลือกคนแชทได้โป๊ะเชะเลยว่าไหม
‎ข้อความ "ขอบคุณที่อัปเดตกัน ‎สนุกมากเลยที่ได้คุยกับเธอ
‎ตั้งตารอที่จะได้รู้จักเธอให้มากขึ้นนะ หัวใจ"
‎ส่ง
‎เซอร์เคิล ข้อความ
‎"แล้วก็นะ ฉันเองก็ไม่เคยขาดวันเล่นขา ‎หน้าขยิบตา
‎เราอาจต้องคอยเช็กผลลัพธ์กันหน่อยแล้ว
‎อีโมจิแลบลิ้น" ส่ง
‎ชอบที่พิมพ์ไปเลย
‎เป็นการเต๊าะกลับนิดๆ ให้เขาคิดว่าเอมิลี่ก็มีใจ
‎ผมจัดการได้อยู่หมัดเลย
‎ประโยคนั้นบอกให้รู้อะไรเยอะเลย!
‎ผมกะอยู่เลยว่าจะแหย่ๆ เรื่องนี้ให้มากขึ้น
‎แต่เธอทำก่อนอีก!
‎เขาจะต้องคิดถึงเรื่องทะลึ่งๆ แน่ ‎ซึ่งจะทำให้เขาถูกตก
‎เอมิลี่ ชอบนะที่เธอทำแบบนี้ ‎นี่ดีเลย เรากำลังคืบหน้ากันแล้ว
‎เซอร์เคิล ข้อความ ‎"ฉันดีใจจริงๆ นะที่นายติดต่อมา
‎ดีมากเลยที่ได้เชื่อมสายสัมพันธ์ใหม่ๆ ‎อีโมจิหัวใจ" ส่ง
‎เต๊าะได้ดีเลย
‎ผมนี่เก่งฉิบ!
‎คุณห้ามใจไม่ให้ชอบแม่สาวนี่ไม่ได้เลย
‎ฉันเอาด้วย เอมิลี่ เราจะคอยดูแลกันและกัน
‎ฉันถือว่าเธอเป็นคนดี
‎นี่เหมือนผมเหวี่ยงเหยื่อลงน้ำ
‎แล้วนายก็งับเข้าเต็มเปา
‎แต่นายจะไม่รู้ว่าคนที่ยืนอยู่เหนือน้ำ ‎คือฉันเองว่ะ หวานใจ!
‎ราชาแห่งตัวปลอมทั้งปวง ‎กำลังดึงเจ้างั่งนั่นเข้ามาหา
‎โอเค ฉันคิดว่าคุณต้องมีท่อนบน ‎ที่แข็งแรงกว่านี้มากๆ
‎ถึงจะดึงมิตเชลล์ให้เข้ามาหาได้
‎จากราชาแห่งตัวปลอม ‎มาดูพลเมืองโจ๊กเกอร์กันดีกว่า
‎และเดอะ เซอร์เคิลกำลัง ‎จะทำให้เขายิ้มออกอีกครั้ง
‎มีแจ้งเตือนมา! บางอย่างกำลังจะเกิดขึ้น
‎"ได้เวลาคุณทำภารกิจสุดท้าย ‎ในฐานะโจ๊กเกอร์แล้ว"
‎แจ๋ว
‎"โปรดไปที่ดิ อินเนอร์ เซอร์เคิลเดี๋ยวนี้"
‎คราวนี้จะเป็นเรื่องอะไรกันนะ ‎แต่ไม่ว่ายังไง ผมก็ชอบพลังนี้สุดๆ
‎ไปลุยกันเลย
‎"ขอต้อนรับกลับสู่ดิ อินเนอร์ เซอร์เคิล"
‎อินเนอร์ เซอร์เคิล แกนี่ช่างอบอุ่น ‎และเชื้อเชิญตลอดเลย
‎ที่นี่ชักให้ความรู้สึกเหมือนบ้านหลังที่สองแล้วนะ
‎"ตอนนี้คุณต้องตัดสินใจเรื่องใหญ่มาก"
‎พร้อมเดินหมากแล้วจ้ะ ‎แค่บอกมาว่าต้องทำอะไร
‎"คุณต้องเลือกผู้เล่นคนหนึ่ง ‎เพื่อให้มาเป็นหนึ่งในอินฟลูเอนเซอร์
‎ของการบล็อกครั้งต่อไป"
‎ว้าว เป็นการตัดสินใจที่ใหญ่เบิ้มจริงๆ
‎"โปรดตัดสินใจตอนนี้"
‎จะเลือกใครดีล่ะ
‎คำบรรยายโดย มนัสวี ศักดิษฐานนท์